ন্যাশনাল আওয়ামী পার্টি
১৯৭৬ সালে জিয়াউর রহমান একটি রাজনৈতিক দল গঠন করার উদ্যোগ নিলে সারা বাংলাদেশে ন্যাপের সকল নেতা কর্মী নিয়ে মশিউর রহমান যাদু মিয়া ও জিয়াউর রহমানের নেতৃত্বে বাংলাদেশ জাতীয়তাবাদী দল গঠন করেন। পরবর্তীতে মশিউর রহমান যাদু মিয়ার দোহিত্র জেবেল রহমান গানি ন্যাপের দায়িত্ব গ্রহণ করেন। দলটি "বাংলাদেশ ন্যাশনাল আওয়ামী পার্টি- বাংলাদেশ ন্যাপ" নামে নির্বাচন কমিশনে নিবন্ধিত।
জাতীয় গণমুক্তি ইউনিয়ন
জাতীয় গণমুক্তি ইউনিয়ন ১৯৭৩ সালে প্রতিষ্ঠিত বাংলাদেশি রাজনৈতিক দল। তেভাগা আন্দোলনের অন্যতম প্রধান নেতা হাজি মুহাম্মদ দানেশ এর প্রতিষ্ঠাতা। ১৯৭৫ সালে অন্যান্য সব রাজনৈতিক দল নিষিদ্ধ হওয়ার পর দলকে বাংলাদেশ কৃষক শ্রমিক আওয়ামী লীগের সাথে যুক্ত করা হয়। ১৯৮০ সালে দানেশ দলকে পুনরায় গঠন করেন। পরে গণতান্ত্রিক পার্টি গঠনের জন্য ইউনিয়ন বিলুপ্ত করা হয়।